Tifla ta’ tliet snin qed tissielet għal ħajjitha f’Afghanistan wara li sfat stuprata brutalment. Attivisit tad-drittijiet tan-nisa qalu li dawn huwa wieħed mill-agħar każijiet li qatt iltaqgħu miegħu. Il-Pulizija arrestaw iż-żagħżugħ ta’ 18-il sena b’rabta ma’ dan l-attakk. Il-ġurnalist tal-BBC Richard Galpin ivvjaġġa mal-qraba tat-tifla mid-dar tagħha fit-Tramuntana tal-Afghanistan għal sptar fil-kapitali Kabul fejn ingħatat l-ewwel għajnuna. Galpin qal li t-tifla għandha bżonn trattament mediku urġenti wara li nstabet titlef ħafna dmijja fid-dar tagħha. Allegatament iż-żagħżugħ li stupraha huwa ġarr tal-familja li wara li vjolentaha, saħansitra pprova joqtolha. Fil-ħin li sfat stuprata hija kienet qed tilgħab ma’ sħabha u l-ġenituri tagħha ma kinux id-dar Missierha qal li l-istigma li għandha issa bintu se tkun tibqa’ ġġorrha għal ħajjitha kollha. Huwa hedded li jekk ma ssirx ġustizzja ma’ bintu se jkun qed jagħmel xi ħaġa ħames darbiet agħar minn dak li għamel iż-żagħżugħ li vjolentalu lil bintu ta’ tliet snin.